Nauji mokslo metai: ką svarbu išgirsti prieš rugsėjį?
2025-08-27 14:00 - 15:30 (Europe/Helsinki)
Artėjant naujiems mokslo metams, rugpjūčio 27 d., stebėkite Nacionalinės švietimo agentūros (NŠA) renginį visai švietimo bendruomenei „Kas naujo naujais mokslo metais?“.
Jame bus pristatytos ateinančių metų aktualijos, naudingos priemonės bei galimybės. Taip pat laukia specialaus kviestinio svečio įžvalgos apie naujos kartos vaikus bei jų mąstymo tendencijas.
Jau 4 metus iš eilės rengiamos NŠA transliacijos rugpjūčio pabaigoje kviečia sužinoti apie sprendimus ir priemones, kad mokslo metai prasidėtų bei vyktų sklandžiai.
„Kas naujo naujais mokslo metais?“ bus aptartos NŠA veiklos: nuo bendrųjų programų aktualijų ir mokinių pasiekimų patikrinimų iki projektinių bei skaitmenos galimybių.
Transliaciją papildys ir specialus svečias – neuromokslininkas, daktaras Kęstutis Skauminas, kuris bandys paaiškinti kokia galėtų būti „Smegenų būsenų „pasirinkimų architektūra“ mokykloje” ir kokią įtaką tai daro mokinių psichologinės ir emocinės būsenos formavimui.
Renginys „Kas naujo naujais mokslo metais?“ vyks rugpjūčio 27 d., 14:00-15:30 val.
Renginio transliaciją stebėkite socialinio tinklo „YouTube“ NŠA paskyroje.
Renginio ir kitą naudingą informaciją sekite „Facebook“ NŠA paskyroje.
